stanford-oval/wikipedia huggingface dataset:
กระทรวงพัฒนาดิจิทัล การสื่อสาร และสื่อมวลชน (ประเทศรัสเซีย)

| --- | --- |
Министерство цифрового развития, связи и массовых коммуникаций Российской Федерации
ตราสัญลักษณ์ของกระทรวง

 สำนักงานใหญ่ของกระทรวงในอาคารไอคิวควอเตอร์
ภาพรวมหน่วยงาน
ก่อตั้ง: ค.ศ. 2008
หน่วยงานก่อนหน้า: กระทรวงเทคโนโลยีสารสนเทศและการสื่อสาร (ค.ศ. 2004–2008) กระทรวงการสื่อสารและสารสนเทศ (ค.ศ. 1999–2004) กระทรวงการสื่อสารแห่งสหภาพโซเวียต (ค.ศ. 1946–1991) คณะกรรมาธิการประชาชนด้านการสื่อสารแห่งสหภาพโซเวียต (ค.ศ. 1932–1946) คณะกรรมาธิการประชาชนด้านไปรษณีย์และโทรเลขแห่งสหภาพโซเวียต (ค.ศ. 1923–1932) คณะกรรมาธิการประชาชนด้านไปรษณีย์และโทรเลขแห่งสาธารณรัฐสังคมนิยมโซเวียตรัสเซีย (ค.ศ. 1917–1923)
เขตอำนาจ: รัฐบาลรัสเซีย
สำนักงานใหญ่: อาคารไอคิวควอเตอร์, มอสโก 55°45′30.98″N 37°36′40.05″E﻿ / ﻿55.7586056°N 37.6111250°E﻿ / 55.7586056; 37.6111250
งบประมาณต่อปี: 58.8 พันล้านรูเบิล (งบประมาณปี ค.ศ. 2011)
รัฐมนตรี: มัคซุต ชาดาเยฟ
ลูกสังกัด: โรสคอมนาดซอร์ รอสเวียซ
เว็บไซต์: digital.gov.ru/en/
กระทรวงพัฒนาดิจิทัล การสื่อสาร และสื่อมวลชนแห่งสหพันธรัฐรัสเซีย (รัสเซีย: Министерство цифрового развития, связи и массовых коммуникаций Российской Федерации มักเรียกสั้น ๆ ว่า Минцифры России) เป็นกระทรวงของรัฐบาลรัสเซีย ซึ่งรับผิดชอบด้านโทรคมนาคม สื่อมวลชน และไปรษณีย์
ศาสนาพื้นบ้านพม่า

นะ มะฮากีริ
ศาสนาพื้นบ้านพม่า หมายถึงการเคารพบูชาเชิงศาสนาที่เป็นวิญญาณนิยม (Animism) และพหุเทวนิยม (Polytheism) ซึ่งบูชานะ (เทวดาที่มีรากฐานจากความเชื่อพื้นถิ่นและศาสนาฮินดู) และรวมถึงการบูชาบรรพบุรุษที่พบในประเทศพม่า ถึงแม้ว่าความเชื่อเกี่ยวกับ นะ จะต่างกันไปในแต่ละภูมิภาคหรือหมู่บ้านในพม่า แต่ก็มีความเชื่อบางประการที่เป็นสากลในศาสนาพื้นบ้านพม่า
นะ เป็นวิญญาณที่มีลักษณะคล้ายกับเทพเจ้า มีสองประเภทหลัก ๆ คือ นะเซน (နတ်စိမ်း) ซึ่งเป็นมนุษย์ที่ได้รับการบูชาเป็นเทพหลังจากเสียชีวิต และ นะ อื่นทั้งหมดที่เป็นวิญญาณของธรรมชาติ (เทพารักษ์แห่งน้ำ ต้นไม้ ฯลฯ)
โดยทั่วไปแล้ว นะ จะได้รับการเคารพบูชาในศาลเจ้าที่เรียกว่า นะกูน (နတ်ကွန်း) หรือ นะซีน (နတ်စင်) นะสามารถตั้งไว้ที่ใดก็ได้เพื่อบูชาเป็นเทพารักษ์ (ศาลพระภูมิ) หรืออาจเป็นศาลเจ้าเฉพาะสำหรับ นะ บางประเภทก็ได้ ตามธรรมเนียมแล้วในแต่ละหมู่บ้านจะมี นะ ที่เป็นผู้ปกปักรักษาหมู่บ้าน เรียกว่า โบ้โบ้จี้
ผีเสื้อ

ผีเสื้อ อาจหมายถึง
ผีเสื้อ (แมลง) (butterfly), ชื่อแมลงทุกชนิดในอันดับ Lepidoptera มีปีกเป็นแผ่นบางสองคู่ ลำตัว ปีก และขาปกคลุมด้วยเกล็ดขนาดเล็กมากคล้ายฝุ่น เมื่อมองด้วยตาเปล่า เกล็ดเหล่านี้ทำให้เกิดสีต่าง ๆ กัน ปากเป็นงวงยาวม้วนเข้าอยู่ใต้หัวได้ มีทั้งชนิดหากินในเวลากลางวัน เรียก ผีเสื้อกลางวัน, พายัพเรียก กะเบ้อ กำเบ้อ ก่ำเบ้อ หรือ อีเบ้อ, และชนิดหากินในเวลากลางคืน เรียก ผีเสื้อกลางคืน, พายัพเรียก แมงกาย
ผีเสื้อยักษ์ (แมลง) (moth), ชื่อผีเสื้อขนาดใหญ่หลายชนิด เช่น ชนิด Attacus atlas ในวงศ์ Saturniidae ตัวเมียเมื่อกางปีก วัดจากขอบปีกหนึ่งถึงอีกขอบปีกหนึ่งยาวได้ถึงยี่สิบเอ็ดถึงยี่สิบห้าเซนติเมตร ลำตัวยาวสี่ถึงห้าเซนติเมตร กว้างหนึ่งเซนติเมตรครึ่งถึงสองเซนติเมตร ลำตัวและอกคลุมด้วยขนสีน้ำตาลแดง ปีกสีน้ำตาลแดง มีลวดลาย โดยเฉพาะบริเวณเกือบกึ่งกลางปีกมีลักษณะบางใสรูปคล้ายใบโพ
วงศ์ปลาผีเสื้อ (butterflyfish), ชื่อปลาทะเลทุกชนิดในวงศ์ Chaetodontidae ยกเว้นปลาโนรี (Heniochus spp.) ลำตัวสั้น กว้าง แบนข้างมาก ปากเล็ก บางชนิดปากยื่นยาวเป็นท่ออยู่ปลายสุดของหัว เกล็ดสากมือคลุมถึงบนครีบหลัง ครีบก้น และครีบหาง สีสวยสด มักเป็นบั้ง แถบ หรือจุดคละกันหลายสี อาศัยอยู่ตามแนวหินปะการัง ขนาดยาวตั้งแต่สิบถึงสามสิบเซนติเมตร
ผีเสื้อเงิน หรือปลาเฉี่ยวหิน (silver moony), ชื่อปลาทะเลชนิด Monodactylus argenteus ในวงศ์ Monodactylidae ลำตัวสั้นมาก รูปไข่แบนข้าง ครีบหลังและครีบก้นยาวพื้นลำตัวและครีบสีเทาเงิน มีแถบสีดำพาดขวางผ่านตาหนึ่ง แถบและอีกแถบโค้งผ่านแผ่นปิดเหงือกไปยังขอบหน้าของครีบหลังและครีบก้น ขนาดยาวได้ถึงยี่สิบห้าเซนติเมตร อยู่ในน้ำจืดได้, โสร่งแขก ก็เรียก
ผีเสื้อ (ไม้ยืนต้น)  (Alangium chinense) , ไม้ดอกชนิด Alangium chinense เป็นสมุนไพรในประเทศจีน
ผีเสื้อราตรี (ไม้ล้มลุก) (Indian park), ไม้ล้มลุกชนิด Oxalis purpurea ในวงศ์ Oxalidaceae ดอกเดี่ยวสีชมพูอมม่วง ใบประกอบคล้ายนิ้วมือและมักหุบยามราตรี
ผีเสื้อ อมนุษย์จำพวกหนึ่ง ถ้าอยู่ในนํ้า เรียกว่า ผีเสื้อนํ้า, ถ้าเป็นยักษ์ เรียกว่า ผีเสื้อยักษ์, ถ้าอยู่รักษาเมือง เรียกว่า ผีเสื้อเมือง
ผีเสื้อสมุทร, รากษสในวรรณกรรมของพระสุนทรโวหาร (ภู่) เรื่อง พระอภัยมณี
ผีเสื้อ (เพลงของชรัส เฟื่องอารมย์)
ผีเสื้อ (เพลงของแคลช)
ป้อมผีเสื้อสมุทร, ป้อมโบราณที่จังหวัดสมุทรปราการ ประเทศไทย สร้างขึ้นเมื่อ พ.ศ. 2362
ผีเสื้อราตรี หรือโสเภณี, ภาษาปากเรียกผู้หญิงที่มีอาชีพให้บริการในสถานบันเทิงในเวลากลางคืน
หม่อมเจ้าจันทร์จิรายุวัฒน์ รัชนี

| หม่อมเจ้าจันทร์จิรายุวัฒน์ รัชนี |
| --- | --- |

ประสูติ: 21 กรกฎาคม พ.ศ. 2453 จังหวัดพระนคร ประเทศสยาม
สิ้นชีพิตักษัย: 29 พฤศจิกายน พ.ศ. 2534 (81 ปี) จังหวัดเชียงใหม่ ประเทศไทย
พระบุตร: หม่อมราชวงศ์ภัทรชัย รัชนี หม่อมราชวงศ์แซมแจ่มจรัส รัชนี หม่อมราชวงศ์ยอดเถา รัชนี หม่อมราชวงศ์เย็นตา ปาร์เมนติเอร์
ราชสกุล: รัชนี
ราชวงศ์: จักรี
พระบิดา: พระราชวรวงศ์เธอ กรมหมื่นพิทยาลงกรณ์
พระมารดา: หม่อมพัฒน์ รัชนี ณ อยุธยา
หม่อมเจ้าจันทร์จิรายุวัฒน์ รัชนี (21 กรกฎาคม พ.ศ. 2453  – 29 พฤศจิกายน พ.ศ. 2534) หรือนามปากกา พ.ณ ประมวญมารค เป็นกวี, อดีตข้าราชการกระทรวงการคลัง และอดีตอาจารย์พิเศษคณะโบราณคดี มหาวิทยาลัยศิลปากร เป็นพระโอรสในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา
พระประวัติ

หม่อมเจ้าจันทร์จิรายุวัฒน์ รัชนี มีพระนามลำลองว่า ท่านชายพลุ เป็นพระโอรสลำดับที่สามในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา (ธิดาของเจ้าพระยาภาสกรวงศ์ กับท่านผู้หญิงเปลี่ยน) มีโอรสคือหม่อมราชวงศ์แซมแจ่มจรัส รัชนี
หม่อมเจ้าจันทร์จิรายุวัฒน์ ทรงสำเร็จการศึกษาด้านเศรษฐศาสตร์จากมหาวิทยาลัยเคมบริดจ์ ทรงรับราชการในกระทรวงการคลัง  และมีความรอบรู้ทั้งด้านประวัติศาสตร์และโบราณคดี เป็นอาจารย์พิเศษประจำคณะโบราณคดี มหาวิทยาลัยศิลปากร
หม่อมเจ้าจันทร์จิรายุวัฒน์ มีความสามารถในด้านกวี ใช้นามปากกาว่า "พ.ณ ประมวญมารค" ได้รับการยกย่องเปรียบเทียบกับกวีร่วมสมัยคืออังคาร กัลยาณพงศ์ โดยเรียกหม่อมเจ้าจันทร์จิรายุวัฒน์ว่า "ท่านจันทร์" และเรียกอังคาร กัลยาณพงศ์ ล้อว่า "ท่านอังคาร" เพื่อให้คล้องจองกัน
ทรงสนิทสนมคุ้นเคยกับกลุ่มศิลปินและนักเขียน เช่น เฟื้อ หริพิทักษ์, รงค์ วงษ์สวรรค์, สุวรรณี สุคนธา, หม่อมราชวงศ์ถนัดศรี สวัสดิวัตน์, ประหยัด พงษ์ดำ, สาโรจน์ จารักษ์  โดยมักพบปะสังสรรค์กันที่ร้านอาหารมิ่งหลี ใกล้มหาวิทยาลัยศิลปากร ครั้งหนึ่งเคยมีผู้บันทึกว่า ทรงเล่นโคลงสดกับอังคาร กัลยาณพงศ์ ความว่า
หม่อมเจ้าจันทร์จิรายุวัฒน์ รัชนี สิ้นชีพิตักษัยเมื่อวันที่ 29 พฤศจิกายน พ.ศ. 2534 ที่จังหวัดเชียงใหม่ สิริชันษา 81 ปีพระบาทสมเด็จพระมหาภูมิพลอดุลยเดชมหาราช บรมนาถบพิตรรัชกาลที่ 9 ทรงพระกรุณาโปรดเกล้าฯ พระราชทานเลื่อนชั้นเกียรติยศประกอบศพจากหีบทองทึบเป็นพระราชทานโกศราชวงศ์ประกอบศพ ฉัตรเครื่องตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพิธีพระราชทานเพลิงศพ ณ วัดเทพศิรินทราวาสราชวรวิหาร เมื่อวันพฤหัสบดีที่ 30 เมษายน พ.ศ. 2535 ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เสด็จพระราชดำเนินแทนพระองค์ไปพระราชทานเพลิง
เครื่องราชอิสริยาภรณ์

พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2503 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2499 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2498 –  เหรียญจักรพรรดิมาลา (ร.จ.พ.)
กระทรวงการคลัง (ประเทศรัสเซีย)

| --- | --- |
Министерство финансов Российской Федерации
ตราสัญลักษณ์ของกระทรวงการคลังแห่งรัสเซีย
 สำนักงานใหญ่ของกระทรวงในกรุงมอสโก
ภาพรวมหน่วยงาน
ก่อตั้ง: 24 ตุลาคม ค.ศ. 1780 (ในชื่อ คณะกรรมาธิการรายได้แผ่นดิน)
หน่วยงานก่อนหน้า: คณะกรรมาธิการรายได้แผ่นดิน กระทรวงการคลังแห่งจักรวรรดิรัสเซีย กระทรวงการคลังแห่งสหภาพโซเวียต
เขตอำนาจ: รัฐบาลกลางแห่งสหพันธรัฐรัสเซีย
สำนักงานใหญ่: ถนนอิลินกา 9, มอสโก 55°45′19″N 37°37′35″E﻿ / ﻿55.75528°N 37.62639°E﻿ / 55.75528; 37.62639
งบประมาณต่อปี: 1,611.8 พันล้านรูเบิล (ปีงบประมาณ 2011)
ฝ่ายบริหารหน่วยงาน: อันตอน ซิลูอานอฟ, รัฐมนตรีว่าการกระทรวงการคลัง เซอร์เกย์ ชาตาลอฟ, รัฐมนตรีช่วยว่าการกระทรวงการคลังและเลขาธิการรัฐ โรมัน อาร์ทยูคิน, เหรัญญิกกลางแห่งรัสเซีย
ลูกสังกัด: กรมสรรพากรแห่งรัสเซีย สำนักงานบริหารทรัพย์สินของรัฐแห่งสหพันธรัฐรัสเซีย กรมธนารักษ์กลางแห่งรัสเซีย กรมศุลกากรกลางแห่งรัสเซีย สำนักงานกำกับดูแลตลาดแอลกอฮอล์แห่งสหพันธรัฐรัสเซีย โกครัน
เว็บไซต์: minfin.gov.ru
ตราประจำกระทรวงการคลังแห่งรัสเซียบนเหรียญ
กระทรวงการคลังแห่งสหพันธรัฐรัสเซีย (รัสเซีย: Министерство финансов Российской Федерации) หรือที่รู้จักกันในชื่อ MinFin (รัสเซีย: Минфин России, อักษรโรมัน: Minfin Rossii) เป็นกระทรวงของรัฐบาลรัสเซียที่มีหน้าที่รับผิดชอบด้านนโยบายการเงินและการบริหารจัดการด้านการคลังโดยรวม
กระทรวงการคลังก่อตั้งขึ้นจากกระทรวงการคลังแห่งสหภาพโซเวียต ในปี ค.ศ. 1992 และสืบทอดประวัติศาสตร์จากกระทรวงการคลังแห่งจักรวรรดิรัสเซีย ซึ่งก่อตั้งขึ้นครั้งแรกในปี ค.ศ. 1780 โดยมีสำนักงานใหญ่อยู่ที่ ถนนอิลินกา 9 เขตตเวียร์สกอย มอสโก
อันตอน ซิลูอานอฟ ดำรงตำแหน่งรัฐมนตรีว่าการกระทรวงการคลังมาตั้งแต่เดือนกันยายน ค.ศ. 2011
ขบวนการไม่ให้ความร่วมมือ (พ.ศ. 2567)

ขบวนการไม่ให้ความร่วมมือ (เบงกอล: অসহযোগ আন্দোলন, อักษรโรมัน: Ôsôhôjōg Āndōlôn; อสหโชค อานโทลัน, อังกฤษ: non-cooperation movement)  หรือ ขบวนการจุดเดียว (เบงกอล: এক দফা আন্দোলন, อักษรโรมัน: Ēk Dôphā Āndōlôn; เอก ทผา อานโทลัน, อังกฤษ: one-point movement) เป็นชื่อการประท้วงต่อต้านรัฐบาลบังกลาเทศ ที่มีจุดเริ่มต้นมาจากการประท้วงกรณีการปฏิรูปการจัดสรร จุดมุ่งหมายเดี่ยวของการประท้วงคือการลาออกจากตำแหน่งของนายกรัฐมนตรีบังกลาเทศ เศข หาสินา และ คณะรัฐมนตรีของเธอ
แรกเริ่มเดิมที การประท้วงมีจุดมุ่งหมายอยู่ที่การคัดค้านระบบการจัดสรรตำแหน่งข้าราชการ ก่อนจะลุกลามมาเป็นการประท้วงต่อต้านรัฐบาลครั้งใหญ่ที่มีผู้ประท้วงถูกฆาตกรรมจำนวนมาก การะรปท้วงนี้ยังถูกทำให้แย่ลงด้วยปัญหาทางการเมืองและเศรษฐสังคมที่ดำเนินอยู่ในบังกลาเทศ รวมไปถึงการจัดการเศรษฐกิจของรัฐบาล การฉ้อโกงในรัฐบาล ปัญหาการละเมิดสิทธิมนุษยชน และข้อกล่าวหาเป็นปรปักษ์ต่อเอกราชของบังกลาเทศต่อเศข หาสินา ไปจนถึงการกลายเป็นลัทธิเผด็จการและการถดถอยทางประชาธิปไตยในประเทศ
เมื่อวันที่ 3 สิงหาคม 2024 ขบวนการนักศึกษาต่อต้านการเลือกปฏิบัติประกาศความต้องการข้อเดียว (one-point demand) คือให้นายกรัฐมนตรีลงจากตำแหน่งพร้อมทั้งคณะรัฐมนตรีของเธอ ในัวนต่อมาเกิดการปะทะกันจนเป็นผลให้มีผู้เสียชีวิต 97 ราย ในจำนวนนี้มีนักศึกษาอยู่ด้วย ผู้ประท้วงจัดการเดินขบวนมุ่งหน้าไปเมืองหลวง ธากา เพื่อกดดันให้หาสินาลาออกจากตำแหน่งในวันที่ 5 โดยมีผู้เข้าร่วมขบวนจำนวนมาก เมื่อเวลาราวบ่ายสามโมง (UTC+6) เศข หาสินา ประกาศลาออกจากตำแหน่งและลี้ภัยไปยังประเทศอินเดีย ซึ่งเป็นพันธมิตรสำคัญของรัฐบาลเธอ ตามมาด้วยการจัดตั้งรัฐบาลเปลี่ยนผ่านโดยประธานาธิบดี โมฮัมเมด ชาฮาบูดดีน โดยมีมูฮัมมัด ยูนุส เป็นผู้นำรัฐบาลชั่วคราว
ช่วง

ช่วง อาจหมายถึง
ช่วงจำนวน ดูที่ ช่วง (คณิตศาสตร์)
ช่วงความยาวคลื่น หรือดูที่
แสง
คลื่นที่ตามองเห็น
สเปกตรัมแม่เหล็กไฟฟ้า
ช่วงคาบ คือส่วนกลับของความถี่
ช่วงเวลา ดูที่ เวลา
ช่วงยุค, ช่วงสมัย ดูที่ ธรณีกาล
ช่วงระยะทาง ดูที่ ระยะทาง
ชื่อบุคคล
สมเด็จเจ้าพระยาบรมมหาศรีสุริยวงศ์ (ช่วง บุนนาค)
พระช่วงเกษตรศิลปการ (ช่วง โลจายะ)
สมเด็จพระมหารัชมังคลาจารย์ (ช่วง วรปุญฺโญ)
ช่วง มูลพินิจ
พันเอกช่วง เชวงศักดิ์สงคราม
กรรญกฤต อรรควงษ์

| กรรญกฤต อรรควงษ์ |
| --- | --- |
เกิด: 25 เมษายน พ.ศ. 2538 (29 ปี) ณัฐกวี บุญประเสริฐ  อำเภอเมืองเพชรบุรี เพชรบุรี ประเทศไทย
ส่วนสูง: 185 เซนติเมตร
อาชีพ: นักแสดง นายแบบ ผู้กำกับ
ปีที่แสดง: 2564 - 2565
ผลงานเด่น: ยอดชาย - พริกกับเกลือ (2564)   คมกริช และ SKY RAIDER - ปล้นลอยฟ้า (2564)
สังกัด: ช่อง 7HD (2563 - 2565)
รางวัล
พิฆเนศวร: นักแสดงดาวรุ่งชายยอดเยี่ยม พ.ศ. 2565 - ปล้นลอยฟ้า
กรรญกฤต อรรควงษ์ (ชื่อเล่น :  ฟิล์ม) เป็นนักแสดงและนายแบบชายชาวไทย ในสังกัดช่อง 7HD มีผลงานละครที่เป็นที่รู้จักและโด่งดังอย่าง พริกกับเกลือ และ ปล้นลอยฟ้า
ประวัติ

กรรญกฤต ชื่อเดิม ณัฐกวี บุญประเสริฐ ชื่อเล่นฟิล์ม เกิดเมื่อวันที่ 25 เมษายน พ.ศ. 2538 มีบ้านเกิดอยู่ที่ต.หาดเจ้าสำราญ อ.เมือง จังหวัดเพชรบุรี บิดาชื่อณรงค์ บุญประเสริฐ มารดาชื่อชนันภัทร ขุนวิชัยชญานนท์ (ชื่อเดิมสหรัส อควงษ์)  มีพี่สาว1คนชื่อไอลดา บุญประเสริฐ(ฟาร์ม) บิดาเป็นผู้ตั้งชื่อเล่นเพราะเป็นคนชอบถ่ายรูปและปลูกต้นไม้จึงตั้งชื่อเพื่อให้คล้องจองพี่น้องฟาร์มฟิล์ม  ฟิล์มจบการศึกษาระดับปริญญาตรี จากคณะบริหารธุรกิจ มหาวิทยาลัยรังสิต  งานอดิเรกที่เขาชอบทำ คือการเข้าวัดทำบุญ สมัยเด็กชอบเข้าวัดเพราะวัดบางทะลุอยู่ใกล้บ้านและปู่ย่าชอบเข้าวัด ฟิล์มจึงมีโอกาสเข้าวัดทำบุญสม่ำเสมอ ,กิจกรรมโปรดอีกอย่างคือการเดินทางแคมปิ้ง มีช่องยูทูปของตัวเองเพื่ออัปเดตไลฟ์สไตล์และเที่ยวธรรมชาติแบบลุยๆชื่อช่องว่า The Blackpacker ฟิล์มถ่ายเองและตัดต่อคลิปด้วยตัวเอง เขาชื่นชอบการออกกำลังกายโดยการวิ่ง, สีที่ชอบ คือ สีดำ, อาหารที่ชอบ คือ พิซซ่าฮาวายเอี้ยน, ผลไม้ที่ชอบ คือ กล้วย ทุเรียน มะม่วง, ของสะสมของเขา คือ การเริ่มสะสมนาฬิกาปี 38 และความสามารถพิเศษ คือ ร้องเพลง และเล่นกีต้าร์ ฟิล์มเคยมีน้ำหนักเยอะและลดได้ 20กิโล เพราะความตั้งใจที่จะมีสุขภาพที่ดี เป็นคนที่มุ่งมั่นและตั้งใจคนหนึ่ง
ประวัติ > การทำงาน

ฟิล์ม กรรญกฤตเริ่มเข้าสู่วงการจากการมาแคสที่สถานี แล้วผ่านการแคสทันที หลังจากนั้นจึงได้เซ็นสัญญาเป็นนักแสดงที่สถานีโทรทัศน์กองทัพบกช่อง 7 ตอนนี้เขามีผลงานที่เป็นที่รู้จักคือ พริกกับเกลือ ในบทบาท "ยอดชาย" และปล้นลอยฟ้า ในบทบาท "คมกริช" และ "SKY RAIDER" ซึ่งละครปล้นลอยฟ้าถือว่าเป็นละครบู๊เรื่องแรกและการได้เป็นพระเอกหลังข่าวเต็มตัวครั้งแรกของเขาและน่ายินดีที่ได้ร่วมงานกับคุณอาฉลอง ภักดีวิจิตร ศิลปินระดับชาติ(คุณปู่ของฟิล์มชื่นชอบละครของคุณอาฉลองมาก)การร่วมงานกับคุณอาถือเป็นประสบการ์ณที่ดีมากและได้เรียนรู้การทำงานจากท่านซึ่งนับว่ากรรญกฤตเป็นอีกหนึ่งนักแสดงหน้าใหม่ที่น่าจับตามองทั้งความหล่อคมเข้ม มาดเนี้ยบ แบบไทยๆ และการแสดง
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2559 | น้องใหม่ร้ายบริสุทธิ์ | ฟิล์ม |
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี | เรื่อง | บทบาท |
| --- | --- | --- |
| 2564 | พริกกับเกลือ | ยอดชาย ดีเสมอ |
| 2564 | ปล้นลอยฟ้า | คมกริช / SKY RAIDER |
| 2565 | ป้อมปางบรรพ์ | แสน |
ผลงาน > ละครสั้น

ละครสั้นทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2565 | ฟ้ามีตา ตอน เป็นทุกอย่างให้เธอแล้ว | ปลัดวิเชียร |
จันลูกา มันชีนี

| 0 | 1 | 2 | 3 |
| --- | --- | --- | --- |
 มันชีนีกับโรมาในปี 2023
ข้อมูลส่วนตัว
วันเกิด:   (1996-04-17) 17 เมษายน ค.ศ. 1996 (28 ปี)
สถานที่เกิด:  ปอนเตเดรา อิตาลี
ส่วนสูง:  1.90 เมตร (6 ฟุต 3 นิ้ว)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  โรมา
หมายเลข:  23
สโมสรเยาวชน
2006–2015:  ฟีออเรนตีนา
สโมสรอาชีพ*
| ปี |  ทีม |  ลงเล่น |  (ประตู) |
| 2015–2017 |  เปรูจา |  25 |  (1) |
| 2017–2020 |  อาตาลันตา |  41 |  (6) |
| 2019–2020 |  → โรมา (ยืมตัว) |  32 |  (1) |
| 2020– |  โรมา |  159 |  (10) |
ทีมชาติ‡
| 2017–2019 |  อิตาลี อายุไม่เกิน 21 ปี |  13 |  (0) |
| 2019– |  อิตาลี |  14 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 มกราคม ค.ศ. 2025 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 มิถุนายน ค.ศ. 2024
จันลูกา มันชีนี (อิตาลี: Gianluca Mancini, เสียงอ่านภาษาอิตาลี: [dʒanˈluːka manˈtʃiːni]; เกิดวันที่ 17 เมษายน ค.ศ. 1996) เป็นนักฟุตบอลอาชีพชาวอิตาลี ตำแหน่งเซ็นเตอร์แบ็ก ปัจจุบันเล่นให้กับโรมาในเซเรียอา และทีมชาติอิตาลี
ระดับสโมสร > เปรูจา

มันชินี่ย้ายไปเปรูจาด้วยสัญญายืมตัวในช่วงกลางปี ค.ศ. 2015 พร้อมออปชั่นซื้อขาด มันชินีประเดิมสนามในระดับอาชีพให้กับกับเปรูจา ในเซเรียบี เมื่อวันที่ 11 กันยายน ค.ศ. 2015 ในเกมที่พบกับเปสคารา
หลังจากกลับมาที่ฟิออเรนตินาในช่วงสั้น ๆ สโมสรได้ตัดออปชั่นซื้อขาดออกไป ในวันที่ 1 สิงหาคม ค.ศ. 2016 ฟิออเรนตินาประกาศว่าพวกเขาได้ขายมันชินี่ให้กับเปรูจาแบบไม่มีค่าตัว ต่อมามีการเปิดเผยว่าฟิออเรนติน่ามีสิทธิ์ได้รับค่าตัวในอนาคต 50 เปอร์เซ็นต์
ระดับสโมสร > อาตาลันตา

ในเดือนมกราคม ปี 2017 มันชินีและอเลสซานโดร ซานโตปาเดร  ลูกชายของ มัสซิมิลิอาโน ซานโตปาเดร ประธานของเปรูจา ย้ายไปร่วมทีมอาตาลันตา ด้วยค่าตัว 200,000 ยูโรและ 1 ล้านยูโร  ตามลำดับ พวกเขาถูกยืมตัวกลับไปยังเปรูจาทันที ข้อตกลงดังกล่าวถูกอัยการกล่าวหาในภายหลังว่าเป็นการจัดฉากเรื่องค่าตัว ซึ่งดูราคาแพงเกินไปสำหรับซานโตปาเดรและดูน้อยเกินไปสำหรับมันชินี ประธานและทั้งสองสโมสรได้รับการตัดสินว่าไม่มีความผิดใด ๆ ในเดือนกรกฎาคม ค.ศ. 2018
มันชินี่ลงประเดิมสนามในเซเรียอาในนัดที่เสมอกับฟิออเรนตินา ต้นสังกัดเก่าของเขาด้วยสกอร์ 1–1 โดยลงมาแทน ราฟาเอล โตลอย ในนาทีที่ 25
เมื่อวันที่ 4 กุมภาพันธ์ ค.ศ. 2018 เขาทำประตูแรกให้กับอาตาลันตา ในเซเรียอานัดที่ชนะกีเอโวเวโรนา 1–0
ระดับสโมสร > โรมา

ในวันที่ 17 กรกฎาคม ค.ศ. 2019 มันชินี่ย้ายไปอยู่กับโรมาด้วยสัญญายืมตัวพร้อมออปชั่นซื้อขาดในราคา 13 ล้านยูโรบวกโบนัสและค่าตัวขายต่ออีก 10 เปอร์เซ็นต์
รูปแบบการเล่น

มันชินี่เป็นกองหลังตัวกลางที่มีรูปร่างสูงและแข็งแกร่ง สามารถเล่นได้ทั้งตำแหน่งแนวรับแบบสามหรือสี่คน จุดแข็งของเขาคือความสามารถในการโหม่งที่ยอดเยี่ยม ซึ่งทำให้เขาเป็นผู้เล่นที่มีโอกาสทำประตูได้จากกรอบเขตโทษของคู่แข่ง นอกจากตำแหน่งปกติของเขาแล้ว เขายังสามารถเล่นเป็นแบ็กขวาและกองกลางตัวรับเมื่อจำเป็นได้อีกด้วย เขาได้ยกย่องมาร์โก มาเตรัซซีให้เป็นกองหลังที่เขาชื่นชอบที่สุดตลอดกาล
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | โกปปาอีตาเลีย> ลงเล่น | โกปปาอีตาเลีย> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| เปรูจา | 2015–16 | เซเรียบี | 12 | 0 | 2 | 0 | — | — | — | — | 14 | 0 |
| เปรูจา | 2016–17 | เซเรียบี | 13 | 1 | 1 | 0 | — | — | 2 | 0 | 16 | 1 |
| เปรูจา | รวม | รวม | 25 | 1 | 3 | 0 | — | — | 2 | 0 | 30 | 1 |
| อาตาลันตา | 2017–18 | เซเรียอา | 11 | 1 | 2 | 0 | 0 | 0 | — | — | 13 | 1 |
| อาตาลันตา | 2018–19 | เซเรียอา | 30 | 5 | 2 | 0 | 3 | 1 | — | — | 35 | 6 |
| อาตาลันตา | รวม | รวม | 41 | 6 | 4 | 0 | 3 | 1 | — | — | 48 | 7 |
| โรมา (ยืมตัว) | 2019–20 | เซเรียอา | 32 | 1 | 2 | 0 | 7 | 0 | — | — | 41 | 1 |
| โรมา | 2020–21 | เซเรียอา | 33 | 4 | 1 | 0 | 7 | 1 | — | — | 41 | 5 |
| โรมา | 2021–22 | เซเรียอา | 33 | 0 | 1 | 0 | 12 | 1 | — | — | 46 | 1 |
| โรมา | 2022–23 | เซเรียอา | 35 | 1 | 2 | 0 | 14 | 0 | — | — | 51 | 1 |
| โรมา | 2023–24 | เซเรียอา | 36 | 4 | 1 | 0 | 12 | 3 | — | — | 49 | 7 |
| โรมา | 2024–25 | เซเรียอา | 22 | 1 | 0 | 0 | 5 | 1 | — | — | 27 | 2 |
| โรมา | รวม | รวม | 191 | 11 | 7 | 0 | 57 | 6 | — | — | 255 | 17 |
| รวมทั้งหมด | รวมทั้งหมด | รวมทั้งหมด | 257 | 18 | 14 | 0 | 60 | 7 | 2 | 0 | 333 | 25 |
↑  ลงเล่นในเซเรียบีเพลย์ออฟ เลื่อนชั้น
1 2 3 4 5 6  ลงเล่นในยูฟ่ายูโรปาลีก
↑  ลงเล่นในยูฟ่ายูโรปาคอนเฟอเรนซ์ลีก
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อิตาลี | 2019 | 3 | 0 |
| อิตาลี | 2020 | 1 | 0 |
| อิตาลี | 2021 | 2 | 0 |
| อิตาลี | 2022 | 3 | 0 |
| อิตาลี | 2023 | 2 | 0 |
| อิตาลี | 2024 | 3 | 0 |
| รวม | รวม | 14 | 0 |
เกียรติประวัติ

โรมา
ยูฟ่ายูโรปาคอนเฟอเรนซ์ลีก: 2021–22
รองแชมป์ ยูฟ่ายูโรปาลีก: 2022–23
ส่วนตัว
ทีมยอดเยี่ยมประจำฤดูกาล ยูฟ่ายูโรปาลีก: 2020–21, 2023–24
แหล่งข้อมูลอื่น

จันลูกา มันชีนี ที่เว็บไซต์สมาคมกีฬาโรมา
FIGC Profile (ในภาษาอิตาลี)
จันลูกา มันชีนี – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
จันลูกา มันชีนี – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
จันลูกา มันชีนี ที่ WorldFootball.net
ข้อมูลของ จันลูกา มันชีนี ที่ ซ็อกเกอร์เวย์
| ด ค กผู้เล่นชุดปัจจุบันของสมาคมกีฬาโรมา  |
| --- | --- |
 3 อันเฆลิโญ  4 กริสตันเต  5 อึนดิคกา  7 เปลเลกรีนี (กัปตัน)  11 ดอว์บึก  12 อับดุลฮะมีด  14 โชมูโรดอฟ  15 ฮุมเมิลส์  16 ปาเรเดส  17 โคเน  18 โซว์เล  19 เชลิค  21 ดิบาลา  22 เฮร์โมโซ  23 มันชีนี  26 ดาห์ล  28 เลอ ฟี  35 บัลดันซี  56 ซาเลอมาเกิร์ส  59 ซาลิวสกี  61 ปีซิลลี  66 ซังกาเร  89 มาริน  92 เอล ชาราวี  98 ไรอัน  99 สวีลาร์  ผู้จัดการ: รานีเอรี 
| ด ค กรายชื่อนักกีฬาทีมชาติอิตาลี – ฟุตบอลชิงแชมป์แห่งชาติยุโรป 2024 |
| --- | --- | --- |
|  1 ดอนนารุมมา (กัปตัน)  2 ดี โลเรนโซ  3 ดีมาร์โก  4 บูออนจอร์โน  5 กาลาฟีโอรี  6 กัตตี  7 ฟรัตเตซี  8 ฌอร์ฌีญู  9 สกามักกา  10 เปลเลกรีนี  11 รัสปาโดรี  12 วีการีโอ  13 ดาร์มีอัน  14 กีเอซา  15 เบลลาโนวา  16 กริสตันเต  17 มันชีนี  18 บาเรลลา  19 เรเตกิ  20 ซักกัญญี  21 ฟาโจลี  22 เอล ชาราวี  23 บัสโตนี  24 กัมบีอาโซ  25 โฟโลรุนโช  26 เมเรต  ผู้ฝึกสอน: สปัลเลตตี  |  1 ดอนนารุมมา (กัปตัน)  2 ดี โลเรนโซ  3 ดีมาร์โก  4 บูออนจอร์โน  5 กาลาฟีโอรี  6 กัตตี  7 ฟรัตเตซี  8 ฌอร์ฌีญู  9 สกามักกา  10 เปลเลกรีนี  11 รัสปาโดรี  12 วีการีโอ  13 ดาร์มีอัน  14 กีเอซา  15 เบลลาโนวา  16 กริสตันเต  17 มันชีนี  18 บาเรลลา  19 เรเตกิ  20 ซักกัญญี  21 ฟาโจลี  22 เอล ชาราวี  23 บัสโตนี  24 กัมบีอาโซ  25 โฟโลรุนโช  26 เมเรต  ผู้ฝึกสอน: สปัลเลตตี  |  |
สภาผู้แทนราษฎรไทย ชุดที่ 22

สมาชิกสภาผู้แทนราษฎรไทย ชุดที่ 22 (6 กุมภาพันธ์ พ.ศ. 2548 – 24 กุมภาพันธ์ พ.ศ. 2549) เป็นสมาชิกสภาผู้แทนราษฎรที่มาจากการเลือกตั้ง วันที่ 6 กุมภาพันธ์ พ.ศ. 2548 มีสมาชิกจำนวน 500 คน แบ่งเป็นแบบเขตเลือกตั้ง 400 คน แบบบัญชีรายชื่อ 100 คน โดยมีพรรคการเมืองที่ได้รับการเลือกตั้งสูงสุด คือ พรรคไทยรักไทย จำนวน 377 คน
จำนวนสมาชิกสภาผู้แทนราษฎรจำแนกตามพรรคและภาค

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| พรรค | บัญชีรายชื่อ | แบ่งเขต | แบ่งเขต | แบ่งเขต | แบ่งเขต | แบ่งเขต | แบ่งเขต | แบ่งเขต | รวม |
| พรรค | บัญชีรายชื่อ | กรุงเทพ | กลาง | เหนือ | อีสาน | ใต้ | ตะวันออก | ตะวันตก | รวม |
| ไทยรักไทย | 67 | 32 | 73 | 40 | 126 | 1 | 24 | 12 | 375 |
| ประชาธิปัตย์ | 26 | 4 | 4 | - | 2 | 52 | 1 | 7 | 96 |
| ชาติไทย | 7 | 1 | 11 | - | 6 | 1 | - | - | 26 |
| มหาชน | - | - | 1 | - | 2 | - | - | - | 3 |
| รวม | 100 | 37 | 89 | 40 | 136 | 54 | 25 | 19 | 500 |
รายนามสมาชิกสภาผู้แทนราษฎรแบบบัญชีรายชื่อ

มีรายนามดังนี้
รายนามสมาชิกสภาผู้แทนราษฎรแบบบัญชีรายชื่อ > พรรคไทยรักไทย (67)

| 0 | 1 | 2 | 3 |
| --- | --- | --- | --- |
| # |  | รายนาม | เพิ่มเติม |
| 1 |  | ทักษิณ ชินวัตร |  |
| 2 |  | สุริยะ จึงรุ่งเรืองกิจ |  |
| 3 |  | สุวัจน์ ลิปตพัลลภ |  |
| 4 |  | จาตุรนต์ ฉายแสง |  |
| 5 |  | วันมูหะมัดนอร์ มะทา |  |
| 6 |  | พินิจ จารุสมบัติ |  |
| 7 |  | สรอรรถ กลิ่นประทุม |  |
| 8 |  | พงศ์เทพ เทพกาญจนา |  |
| 9 |  | โภคิน พลกุล |  |
| 10 |  | พงษ์ศักดิ์ รักตพงศ์ไพศาล |  |
| 11 |  | วัฒนา เมืองสุข |  |
| 12 |  | สนธยา คุณปลื้ม |  |
| 13 |  | สุขวิช รังสิตพล |  |
| 14 |  | สุรพงษ์ สืบวงศ์ลี |  |
| 15 |  | ภิญโญ นิโรจน์ |  |
| 16 |  | วิเชษฐ์ เกษมทองศรี |  |
| 17 |  | สุชน ชามพูนท |  |
| 18 |  | เสนาะ เทียนทอง |  |
| 19 |  | เยาวภา วงศ์สวัสดิ์ |  |
| 20 |  | สุธรรม แสงประทุม |  |
| 21 |  | ลดาวัลลิ์ วงศ์ศรีวงศ์ |  |
| 22 |  | บุญชู ตรีทอง |  |
| 23 |  | จำลอง ครุฑขุนทด |  |
| 24 |  | ชูชีพ หาญสวัสดิ์ |  |
| 25 |  | อิทธิ ศิริลัทธยากร |  |
| 26 |  | หม่อมราชวงศ์ดำรงดิศ ดิศกุล |  |
| 27 |  | ธนกร นันที |  |
| 28 |  | สันติ พร้อมพัฒน์ |  |
| 29 |  | วีระ มุสิกพงศ์ |  |
| 30 |  | พลตรี ศรชัย มนตริวัต |  |
| 31 |  | วารุจ ศิริวัฒน์ |  |
| 32 |  | ประเวช รัตนเพียร |  |
| 33 |  | นายแพทย์ เปรมศักดิ์ เพียยุระ |  |
| 34 |  | พลกฤษณ์ หงษ์ทอง |  |
| 35 |  | พิษณุ พลไวย์ |  |
| 36 |  | พรศักดิ์ เจริญประเสริฐ |  |
| 37 |  | ประสิทธิ์ ภักดีพาณิชพงศ์ |  |
| 38 |  | ระวี หิรัญโชติ |  |
| 39 |  | ลิขิต ธีรเวคิน |  |
| 40 |  | นาวาโท เดชา สุขารมณ์ |  |
| 41 |  | วิวรรธนไชย ณ กาฬสินธุ์ |  |
| 42 |  | พันเอก วินัย สมพงษ์ |  |
| 43 |  | สิทธิชัย โควสุรัตน์ |  |
| 44 |  | สุขุมพงศ์ โง่นคำ |  |
| 45 |  | ถาวร ตรีรัตน์ณรงค์ |  |
| 46 |  | ทวี สุระบาล |  |
| 47 |  | ประทีป กรีฑาเวช |  |
| 48 |  | ประไพพรรณ เส็งประเสริฐ |  |
| 49 |  | ร้อยโท กุเทพ ใสกระจ่าง |  |
| 50 |  | สมชัย ฉัตรพัฒนศิริ |  |
| 51 |  | จำนงค์ โพธิสาโร |  |
| 52 |  | จิรวุฒิ สิงห์โตทอง |  |
| 53 |  | อริสมันต์ พงษ์เรืองรอง |  |
| 54 |  | ชูวิทย์ พิทักษ์พรพัลลภ |  |
| 55 |  | อนุสรณ์ วงศ์วรรณ |  |
| 56 |  | สุรนันทน์ เวชชาชีวะ |  |
| 57 |  | อารีเพ็ญ อุตรสินธุ์ |  |
| 58 |  | สุนัย จุลพงศธร |  |
| 59 |  | ชัยวัฒน์ กุลศักดิ์วิมล |  |
| 60 |  | พวงเพ็ชร ชุนละเอียด |  |
| 61 |  | สุภาพ คลี่ขจาย |  |
| 62 |  | เอกพร รักความสุข |  |
| 63 |  | อดุลย์ นิลเปรม |  |
| 64 |  | ปองพล อดิเรกสาร |  |
| 65 |  | ชะวรลัทธิ์ ชินธรรมมิตร |  |
| 66 |  | กล่ำคาน ปาทาน |  |
| 67 |  | ประมวล รุจนเสรี |  |
| 68 |  | สุทิน คลังแสง |  |
| 69 |  | เศกสิทธิ์ ไวนิยมพงศ์ |  |
| 70 |  | วิชิต ปลั่งศรีสกุล |  |
| 71 |  | วิรัตน์ ตยางคนนท์ |  |
| 72 |  | สฤต  สันติเมทนีดล |  |
| 73 |  | สัมพันธ์ เลิศนุวัฒน์ |  |
| 74 |  | สิน กุมภะ |  |
| 75 |  | รองศาสตราจารย์ ชูศักดิ์ ศิรินิล |  |
| 76 |  | ไชยวัฒน์ ติณรัตน์ |  |